《浪淘沙·句容晓发》
清代·黄之隽

残月堕无声。山睡初醒。马蹄得得自敲星。兜路秋藤风过处，几得流萤。

游笈惯飘零。此地频经。客程回首晓霞生。一带人家閒裹住，炊瓦烟青。

作者简介：（1668—1748）清江苏华亭人，字石牧，号𢈪堂。康熙六十年进士，官编修。曾提督福建学政。坐事罢官。性喜藏书，工诗文，著述甚富。有《𢈪堂集》，又集句为《香屑集》。